Jaan Sööt ja Andre Maaker kohtusid lavalaudadel esmakordselt 2016. aasta lõpus Viljandis. Mõnusast koosmusitseerimisest jäi mõlemil tunne, et ühtteist oleks veel teineteisele jagada ja publikule jutustada läbi kahe kitarri kooskõla ja laulude. Nii sai eelmisel suvel teoks suvine kontsertreis ja sügisel asusid mehed Jaani köögis salvestama plaati, millele kogunenud laulud rullusid filmistseenidena lahti jutustades loo armastuse erinevatest värvingutest. Plaati “Armastusfilm” esitlevad Sööt ja Maaker novembris üle Eesti, kaasas kitarrid ja ilmselt juba ka mõned uued lood ja laulud ikka meist endist, meie unistustest ja inimestevahelistest suhetest.
“Minna lastes”
https://www.youtube.com/watch?v=4iFNSjmEZcI
Pilet 12 / 15€
https://www.piletilevi.ee/est/piletid/muusika/eesti-muusika/jaan-soot–andre-maaker-armastusfilm-262712/
EV 100 aastal on näitlejast ja muusikust abielupaar teinud endale ja kuulajatele kingituse.
Inga ja Toomas Lunge esimese ühise albumi “KINGITUS” esitluskontserdil kõlavad lood, millest mõned on publikule juba varasemast tuttavad n: “Meie pere Jõulud”, “Jäljetud rajad” aga loomulikult ka päris uued lood, mis alles ootavad inimeste südametesse jõudmist. Lugude vahele kõlavad paari inspireerinud tsitaadid, luuletused ning jutud. Kokku annavad Lunged 11 kontserti Eesti erinevates kaunites saalides. Ka plaadile jõuab lugusid täpselt 11. Mis on täpsemalt selle maagilise numbri taga? Miks koos muusikat tehakse? Ja paljud teisedki küsimused, saavad kontserdil vastuse.
ARSISE JÕULUKONTSERDID
Juba 25 aastat on Arsise kellade ansambel rõõmustanud oma jõulukontsertidega Eestimaa publikut! Selgi aastal antakse kontserte 22.–26.detsembrini, mitmes Eesti linnas – Jõhvis, Haapsalus, Raplas, Tallinnas, Võrus ja Tartus.
Kontsertidel kuuleb kauneimaid jõululaule läbi aegade! Nii on kavas ansambli enda lemmikud kui ka Eesti publiku poolt valitud ilusaimad jõululaulud! Vaheldust pakuvad nostalgiahõngulised talvemeloodiad ja armsad klassikalised viisid. Laval saab näha Arsise kellade ansamblit koos erinevate noorte koosseisudega. Kontserti juhib Aivar Mäe.
Kontserdid toimuvad:
L 22.detsember kl 18 Jõhvi Kontserdimaja
P 23.detsember kell 14 Haapsalu Toomkirik ja kell 18 Rapla Kultuurikeskus
T 25.detsember kell 12 Estonia kontserdisaal
K 26.detsember kell 13 Võru kultuurimaja Kannel ja kell 18 Tartu Jaani kirik